एक साल में बिछाई लाइन, कनेक्शन अब नहीं मिले
बीएसएनएल ने पिछले साल डिजिटल इंडिया स्कीम के तहत बुरहानपुर ब्लॉक की 77 पंचायतों को इंटरनेट से जोड़ने का काम शुरु किया था। इसके लिए जगह-जगह खुदाई कर केबल लाइन बिछाई गई। लेकिन अब तक किसी पंचायत में कनेक्शन नहीं लगा है। हालात यह है अब भी कई पंचायतों में काम अधूरा है। इस कारण पंचायतों को अब तक इंटरनेट सुविधा नहीं मिली है।
डिजिटल इंडिया स्कीम में करीब 4.5 करोड़ रुपए में 77 पंचायतों को इंटरनेट से जोड़ना है। बीएसएनएल ने प्रोजेक्ट के तहत पिछले साल ही खुदाई शुरु कर दी थी। निंबोला-खामला रोड पर कई जगह पाइप लाइन डाली गई। इससे राहगीरों को परेशानी का सामना करना पड़ रहा है। रोड संकरा होने से वाहन नहीं निकल पा रहे हैं। रात में हादसे का अंदेशा है।लेकिन बीएसएनएल लापरवाही बरत रहा है। कई गांवों में अब तक पंचायतों को इंटरनेट से नहीं जोड़ा गया है। इस लेटलतीफी के कारण पंचायतों को काफी परेशानी हो रही है। खामला, बलड़ी में जेसीबी मशीन से नालियां खोदी है। लेकिन इनमें लाइन बिछाकर छोड़ दिया है। यहां से दिनभर 500 से अधिक वाहनों की आवाजाही हो रही है।
रोड खुदा होने से मोड पर हादसे का अंदेशा है। कई जगह लाइन डालने के बाद सही तरह से दबाई नहीं हुई है। अब कई गांवों में काम अधूरा होने से वाहन चालकों को परेशानी हो रही है। ग्रामीणों ने बताया कंपनी का जल्द काम पूरा करना चाहिए। खामला सचिव विजय संन्यास ने कहा लाइन बिछाकर छोड़ दी है। पंचायत तक कनेक्शन नहीं पहुंचा है। इस कारण अब भी ऑनलाइन काम नहीं हो रहे है। मामले में सेक्टर इंचार्ज देवेंद्र कालपांडे ने बताया अधिकृत जानकारी नहीं दे पाउंगा। खंडवा से ही पूरी जानकारी मिलेगी।
awa_Deva hin_Deva hin_Deva hin_Deva